cyanic-selkie/wikianc huggingface dataset:
იციკ მოშე
ბიოგრაფია
1989 წელს დაინიშნა ებრაული სააგნეტოს პირველ წარმომადგენლად საბჭოთა კავშირში და საქართველოში ხსნის საერთაშორისო ორგანიზაციის პირველ ოფიციალურ წარმომადგენლობას. 1992 წლამდე მართავდა ებრაულ სააგენტო „სოხნუთის“ წარმომადგენლობას კავკასიასა და ცენტრალურ აზიაში. 1995 წელს დაიკავა საერთაშორისო ორგანიზაციის — ებრაული სააგენტოს უმაღლესი თანამდებობა და ხელმძღვანელობდა ცენტრალურ წარმომადგენლობას მოსკოვში, რომელსაც ექვემდებარებოდა ყველა დანარჩენი რეგიონული ოფისი და წარმომადგენელი. 1996 წლიდან არის საქართველო-ისრაელის ბიზნეს პალატის პრეზიდენტი. აღნიშნული ორგანიზაცია ფაქტობრივად, იქცა ორ ქვეყანას შორის კულტურული, ბიზნეს და საზოგადოებრივი კავშირების ხიდად. 2012 წელს საჯაროდ და მედიასაშუალებების პირდაპირი ეთერებით გააკრიტიკა გაეროს გენერალური ასამბლეის 67/19 რეზოლუცია, რომელსაც გაეროს წევრმა 138 ქვეყანამ მისცა ხმა. მან ასევე კრიტიკულად შეაფასა საქართველოში ისრაელის საელჩოს მუშაობა და ელჩს თანამდებობის დატოვება ურჩია, მისი თქმით, არაეფექტური საქმიანობის გამო. 2013 წელს დააარსა „ისრაელის სახლი“, რომელიც ემსახურება ისრაელის ჰასბარას პოლიტიკას ყოფილი საბჭოთა კავშირის ტერიტორიაზე და მიზნად ისახავს კავშირების განმტკიცებას მეგობარ ქვეყნებთან. ამასთან, იკავებს ზემო გალილეას პრეისტორიის მუზეუმის მეგობართა ჯგუფის ხელმძღვანელის პოსტს და არის მიწვეული წევრი ქნესეთის ლობისა, რომელიც მიზნად ისახავს ისრაელ-არაბული სამშვიდობო პროცესის წარმატებით გადაწყვეტას.
სქოლიო
კატეგორია:დაბადებული 1959 კატეგორია:დაბადებული 31 დეკემბერი
ლომაია
საკუთარი სახელი ლომაია შეიძლება აღნიშნავდეს ერთ-ერთ შემდეგ პიროვნებათაგანს:
პალას-ოტელი (დონის როსტოვი)
პალას-ოტელი (Палас-отель) — ძველი ხუთსართულიანი სახლი დონის როსტოვში. XVIII საუკუნის არქიტექტურული ძეგლი.
მისამართი: დონის როსტოვი, ბუდიონოვსკის პროსპექტი, სახლი 43/53.
ისტორია
შენობის გადაკეთების შემდეგ მასში სასტუმრო გაიხსნა. სასტუმროში იყო 70 ორ და სამ ადგილიანი ნომრები, დიდი სასადილო დარბაზი. დარბაზის ცენტრში შადრევნით. სასადილოს დარბაზის შესასვლელთან კედელში ჩაყოლებული იყო დიდი აკვარიუმი თევზებით, რომელიც ასევე შედიოდა რესტორნის მენიუში. აკვარიუმის ფართობი იყო 8 კვ. კმ.
1914 წელს ფეშენებელურ სასტუმრო პალას-ოტელში შეცერდა იმპერატორი ნიკოლოზ II ოჯახთან და ტახტის მემკვიდრესთან ერთად.
1920 წელს შენობაში განათავსეს პირველი ცხეონასანი არმიის შტაბი. მოგვიანებით კი, ჩრდილოეთ კავკასიის სამხედრო ოლქი.
თანამედროვე ეტაპზე შენობა გადაკეთებულია. დააშენეს ორი სართული დაგანათავსეს ფედერალური სახელმწიფო დაწესებულება - რუსეთის ფედერაციის თავდაცვის სამინისტროს სამხრეთ რეგიონული დეპარტამენტის სამართლებრივი უზრუნველყოფა.
სქოლიო
კატეგორია:დონის როსტოვის ღირსშესანიშნაობები
გოტიკური სახლები
გოტიკური სახლები (Готические дома) — მდებარეობს პეტერგოფში, ალექსანდრიის გზატკეცილზე და ავროვას ქუჩაზე. სახლი არის ისტორიული და ფედერალური მნიშვნელობის კულტურული მემკვიდრეობის ძეგლი. აშენდა 1836-1842 წლებში, არქიტექტორ იოსებ შარლემანის პროექტით, თავდაპირველად სახლები გარშემორტყმული იყო გრენადერთა გვარდიის ხის ბარაკებით. სახლების მშენებლობა დაიწყო 1836 წლის დასაწყისში, გოტიკურ სტილში. ამავე დროს, მიმდინარეობდა სახლების მშენებლობა საიმპერატორო ოჯახებისა და უცხოური სამეფოსათვის. სახლები გაფორმებული იყო განსაკუთრებულად და შემკული იყო გასაოცარი გოტიკური სტილის დეტალებით. 1836 წლის ბოლოს დაიწყეს კიდევ ერთი სახლის აშენება წითელი აუზით, ეკლესიის ადგილზე. 1839 წელს დასრულდა ოთხი გოტიკური სახლის მშენებლობა. 1840-1842 წლებში, დაიწყო მეხუთე სახლის მშენებლობა, რომელსაც ასევე ეძახიან კოფიანსკის. ოქტომბრის რევოლუციის შემდეგ, სახლები გადაიქცა სანატორიუმებად, ხოლო მისი გაკოტრების შემდეგ სახლები გადაკეთდა ცალ-ცალკე სასტუმროებად.
გოტიკური სახლების ანსამბლი, პირველ რიგში, ალექსანდრიის საავტომობილო გზაზე მდებარე სამი სახლით ჩამოყალიბდა. სახლები ძირითადად ორსართულიანია. შემკულია გასაოცარი გოტიკური ტიპის თაღებით.
სქოლიო
კატეგორია:სანქტ-პეტერბურგის კულტურული მემკვიდრეობის ფედერალური ობიექტები
კოღოთოს უსანეთის ეკლესია
კოღოთოს უსანეთის ეკლესია — ეკლესია ახმეტის მუნიციპალიტეტის სოფელ კოღოთოში. დგას სოფლის განაპირას, სასაფლაოზე. განეკუთვნება XVIII საუკუნეს.
ეკლესია გეგმით სწორკუთხაა (12,4 X 7,6 მ), ნაგებია რიყის ქვით და აგურით. კედლები ძირითადად რიყის ქვისაა; კამარა, საბჯენი თაღები, კონქი, კარ-სარკმლების წირთხლები, თაღები და იატაკი - აგურის. ეკლესია შიგნიდან და გარედან შელესილი და შეთეთრებულია. ფასადებზე შელესილობა თითქმის მთლიანად ჩამოშლილია.
შესასვლელი დასავლეთიდან და სამხრეთიდანაა. ორივე კარი თაღოვანია, შიგნიდან და გარედან სწორკუთხა შეღრმავებაში ჩასმული. აღმოსავლეთით ნახევარწრიული აფსიდის ღერძზე, შიგნით ისრული, ხოლო გარედან ნახევარწრიული თაღით გადახურული სარკმელია. ერთი მსგავსი სარკმელია დასავლეთ კედელში, ხოლო ჩრდილოეთ და სამხრეთისაში - ორ-ორი.
გრძივ კედლებზე სამ-სამი ერთსაფეხურიანი პილასტრია, რომლებსაც ისრული საბჯენი თაღები ეყრდნობა. პილასტრების აღმოსავლეთ წყვილითა და მათზე დაყრდნობილი საბჯენი თაღით საკურთხეველი გამოყოფილია დარბაზისგან. ერთი საბჯენი თაღი დასავლეთ კედლის გასწვრივაა. იგი კუთხის პილასტრებზეა დაყრდნობილი.
აფსიდში, სარკმლის ორივე მხარეს, თითო თაღოვანი ნიშია. ჩრდილოეთ ნიშის თაღთან და მარცხნივ, კედელში, თითო პატარა ქვევრია ჩასმული. საკურთხევლის ბაქანი რამდენადმე წინაა წამოწეული, დარბაზის იატაკის მიმართ შემაღლებულია საფეხურით და წინიდან, შუაში, ნახევარწრიული ამბიონი ეკვრის.
დარბაზის დასავლეთ ნაწილში ხის პატრონიკე ყოფილა (შემორჩენილია იატაკის საყრდენი ორი ძელი). ფასადები სადაა. აღმოსავლეთ და დასავლეთ ფასადებზე, სარკმლის ზემოთ, აგურის წყობის შეღრმავებით თითო ჯვარია გამოყვანილი.
ეკლესიის დასავლეთ კედელზე დადგმულია ოთხივე მხარეს ნახევარწრიული თაღებით გახსნილი, ვიწრო და მაღალი სწორკუთხა სამრეკლო, რომელსაც თუნუქით შემოსილი პირამიდული სახურავი აქვს.
რესურსები ინტერნეტში
კატეგორია:ახმეტის მუნიციპალიტეტის ტაძრები
სანქტ-პეტერბურგის ეკატერინე ალექსანდრიელის ბაზილიკა
სანქტ-პეტერბურგის ეკატერინე ალექსანდრიელის ბაზილიკა (Базилика Святой Екатерины Александрийской) — ერთ-ერთი უძველესი კათოლიკური ტაძარი სანქტ-პეტერბურგში. ტაძარი აგებულია 1738-1783 წლებში.
ტაძარი მიეკუთვნება ღვთისმშობლის არქიეპარქიის ჩრდილო-დასავლეთ რეგიონს, რომელსაც ხელმძღვანელობს მთავარეპიკსოპოსი პაოლო რეცი.
ისტორია
წმინდა ეკატერინე ალექსანდრიელის კათოლიკური თემი დაარსდა 1716 წელს. 1738 წელს იმპერატორმა ანა ივანეს ასულმა ხელი მოაწერა გადაწყვეტილებას ნევის პროსპექტზე კათოლიკური ეკლესიის აშენების შესახებ, მაგრამ მშენებლობა მიმდინარეობდა დიდი პრობლემებით. თავდაპირველი პროექტი შეიმუშავა პიეტრო ანტონიო ტრეზინიმ, მისი ხელმძღვანელობით დაწყებული სამშენებლო სამუშაოები შეჩერდა 1751 წელს ხუროთმოძღვრის სამშობლოში დაბრუნების გამო. XVIII საუკუნის 60-იან წლებში არქიტექტორმა ჟან ბატისტ მიშელ ვალენ-დელამოტმა, მაგრამ უშედეგოდ. მთელი ამ პერიოდის განმავლობაში კათოლიკური თემი მსახურობდა დროებით ტაძარში. 1782 წლისათვის მშენებლობა დასრულდა. მშენებლობას ხელმძღვანელობდნენ იტალიელი არქიტექტორი მინჩიანი და ანტონიო რინალდი, უკანასკნელი იყო კათოლიკური თემის მამასახლისი. 1783 წლის 7 ოქტომბერს ტაძარმა საკათედრო დანიშნულება შეიძინა, აკურთხეს ეკატერინე ალექსანდრიელის სახელზე, რომელიც იყო იმპერატორ ეკატერინე II-ის ზეციური მფარველი.
წმინდა ეკატერინეს ტაძართან დაკავშირებულია მრავალი ცნობილი პიროვნება. 1798 წელს აქ დაასაფლავეს პოლონეთის უკანასკნელი მეფე სტანისლავ ავგუსტ პონიატოვსკი (შემდეგ გადაასვენეს პოლონეთში). 1813 წელს აქ დაკრძალეს ფრანგი გენერალი ჟან ვიქტორ მორო. ტაძრის მრევლი იყო ცნობილი არქიტექტორი ოგიუსტ რიკარ მონფერანი, რომელმაც ააშენა ისააკის ტაძარი. მან აქ დაიწერა ჯვარი და მონათლა შვილი. აქვე დაკრძალეს მისი ცხედარი, რის შემდეგაც მისმა ქვრივმა ცხედარი საფრანგეთში გადაასვენა.
ტაძარი სხვადასხვა დროს სხვადასხვა ორდენების კუთვნილება იყო. თავდაპირველად ეკლესია ეკუთვნოდა ფრანცისკანელებს, 1801 წელს პავლე I-მა ტაძარი გადასცა იეზუიტებს, ხოლო 1815 წელს იეზუიტების მოსკოვიდან გაძევების შემდეგ, ეკლესია გადაეცა დომინიკანელებს. 1859 წელს ტაძარში მონათლეს მომავალი არქიტექტორი ფიოდორ შეხტელი.
ოქტომბრის რევოლუციის შემდეგ კათოლიკური მრევლის რაოდენობა მოითვლიდა 30 000-მდე ადამიანს.
ეკატერინე ალექსანდრიელის ტაძარში მოღვაწეობდნენ ისეთი კათოლიკე ადამიანები,რომლებიც შემდეგ წმინდანებად შერაცხეს: ზიგმუნდ ფელინსკი, ურსულა ლედუხოვსკაია და ანტონი ლეშჩევიჩი. ამჟამად მიმდინარეობს მთელი რიგი ადამიანების ბეატიფიკაციის პროცესი, რომლებიც მოღვაწეობდნენ ტაძარში. კერძოდ: კონსტანტინ ბუდკევიჩი, ანტონი მალეცკი, ბოლესლავ სლოსკანი და ეპისკოპოსი თეოფილიუს მატულიონისი.
ბოლშევიკების მმართველობის პერიოდში მრევლის გარკვეული ნაწილი რეპრესიების მსხვერპლი გახდა. წინამძღვარი კონსტანტინ ბუდკევიჩი დახვრიტეს 1923 წელს.
1938 წელს ტაძარი დახურეს და გაძარცვეს. ჭურჭელი, ხატები და წიგნები 40-ათასიანი ტაძრის ბიბლიოთეკიდან გადაყარეს ქუჩაში. 1947 წელს გაჩნდა ხანძარი, რომლის დროსაც დაზარალდა ინტერიერი.
კათოლიკური ეკლესიის ნორმალური ფუნქციონირება აღსდგა XX საუკუნის 90-იან წლებში. 1992 წელს ქალაქის ხელისუფლებამ მიიღო გადაწყვეტილება ტაძარი დაებრუნებინათ მრევლისათვის. 1992 წლისათვის დასრულდა რესტავრაციის პირველი ეტაპი. დააყენეს დროებითი კანკელი. 2008 წლის 29 ნოემბერს აკურთხეს ეკლესიის მთავარი ნავი. 2013 წელს მან მიიღო მცირე ბაზილიკის სტატუსი. იგი ერთადერთი ბაზილიკაა რუსეთში.
სქოლიო
კატეგორია:სანქტ-პეტერბურგის კულტურული მემკვიდრეობის ფედერალური ობიექტები კატეგორია:სანქტ-პეტერბურგის კათოლიკური ტაძრები კატეგორია:რუსეთის კულტურული მემკვიდრეობის ძეგლები სანქტ-პეტერბურგში
პლანალტუ-და-სერა
პლანალტუ-და-სერა (Planalto da Serra) — მუნიციპალიტეტი ბრაზილიაში, მატუ-გროსუს შტატში; მდებარეობს ზღვის დონიდან 319 მეტრზე. მიეკუთვნება მარანიანის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ პარანატინგის შემადგენლობაში.
რესურსები ინტერნეტში
კატეგორია:მატუ-გროსუს შტატის მუნიციპალიტეტები
დავით იაკობაშვილი
დავით იაკობაშვილი (დ. 2 მარტი, 1957, თბილისი) — ბიზნესმენი. მსხვილი რუსული რძის, წვენებისა და სასმელების მწარმოებელი კომპანიის სს „ვიმ-ბილ-დან“-ის ერთ-ერთი დამფუძნებელი, 2001-2010 წლებში იგი ამ კომპანიის დირექტორთა საბჭოს თავმჯდომარეა.
ბიოგრაფია
დავით იაკობაშვილმა დაამთავრა თბილისის პოლიტექნიკური ინსტიტუტის სამრეწველო და სამშენებლო ფაკულტეტი. ამჟამად, არის შპს „ორიონსერვის“-ის დირექტორთა საბჭოს თავმჯდომარე, შპს „პეტროკას ენერჯი ჰოლდინგი“-ის თანამფლობელი, სააქციო-საფინანსო კორპორაცია „სისტემა“-ს დირექტორთა საბჭოს წევრი. იგი ასევე არაერთი ცნობილი რუსული და საერთაშორისო ოგრანიზაციის მმართველი ორგანოების წევრია. დავით იაკობაშვილი არის რუსეთის მეწარმეთა და ბიზნესმენთა კავშირის ვიცე-პრეზიდენტი და მმართველი ბიუროს წევრი, ამ კავშირის კორპორატიული სოციალური პასუხისმგებლობისა და დემოგრაფიული პოლიტიკის კომიტეტის ხელმძღვანელი, ეთიკის გაერთიანებული კომისიის თავმჯდომარე, ასევე „ბ20“ მიზნობრივი ჯგუფის თავმჯდომარე, რომლის მიზანიცაა — სამუშაო ადგილების შექმნა, დასაქმება, ინვესტიციები ადამიანურ რესურსში.
იგი რუსეთის ფედერაციის სავაჭრო-სამრეწველო პალატის მმართველი ორგანოს წევრიცაა, რუსულ-ამერიკული ბიზნეს თანამშრომლობის საბჭოს პრეზიდენტი, ორგანიზაცია „რუსბრენდ“-ის დირექტორთა საბჭოს თავმჯდომარე, შპს „საქმიანი რუსეთი“-ს გენერალური საბჭოს წევრი, დავოსში მსოფლიო ეკონომიკური ფორუმის წევრი, ნიუ-იორკის უნივერსიტეტის პრეზიდენტის საერთაშორისო საბჭოს წევრი. გარდა ამისა, დავით იაკობაშვილი რუსეთის კულტურის სამინისტროსთან არსებული საზოგადოებრივი საბჭოს წევრია, ის ასევე ინტელექტუალური საკუთრების საკოორდინაციო საბჭოს წევრიცაა. ამას გარდა, დავით იაკობაშვილი დიდი ბრიტანეთის მუსიკალური ზარდახშების მოყვარულთა საზოგადოების აქტიური წევრია.
ქველმოქმედება
მინი|მარჯვნივ|290პქ|დავით იაკობაშვილი მსოფლიო ეკონომიკურ ფორუმზე დავით იაკობაშვილი მრავალი საგანმანათლებლო, კულტურული და საქველმოქმედო საზოგადოებისა თუ ორგანიზაციის დამაარსებელი და სამეურვეო საბჭოს წევრია: მსტისლავ როსტროპოვიჩის სახელობის სტიპენდიის ფონდის, საქველმოქმედო საზოგადოებისა „მარიამ“, ბავშვთა სახლის „საოჯახო აღზრდის პანსიონი“, შეჭირვებულ და რთულ ვითარებაში აღმოჩენილ ბავშვთა დახმარების ფონდის, სახელმწიფო ერმიტაჟის, რუსეთის ხელოვნებისა და ხელნაკეთობების მუზეუმის, ეკონომიკის უმაღლესი სკოლის, რუსეთის მეწარმეთა და ბიზნესმენთა კავშირთან არსებული ბიზნეს სკოლისა, და რუსეთის სამხედრო ისტორიის საზოგადოებისა.
თბილისი
სახელმწიფო სოციალური პროექტებში ფინანსური თანამონაწილეობა:
ბათუმი
ფინანსური მხარდაჭერა პროექტისა, რომელიც ითვალისწინებს ბათუმში უპატრონო, ქუჩის ძაღლების გადარჩენას და მათთვის თავშესაფრის აშენებას.
კოლექციონერობა
დავით იაკობაშვილი ხელოვნების ნიმუშების ცნობილი კოლექციონერია — მექანიკური მუსიკალური ინსტრუმენტების, საათებისა და ზარდახშების, რუსული ბრინჯაოს ნაკეთობების, მხატვრული ვერცხლის, რუსული და დასავლეთ-ევროპული ხელნაკეთი ნივთებისა. მის მიერ შეგროვილი კოლექცია — ესაა ხანგრძლივი მუშაობის შედეგი, რომელიც მოიცავდა ცნობილ მხატვართა და სკულპტორთა ხელოვნების ნიმუშების მოძიებას, მათ ატრიბუციას და რესტავრაციას. ეს კოლექცია მუდმივად ახლდება და ივსება ახალ-ახალი უნიკალური ნიმუშებით რუსეთისა და უცხოეთის კერძო კოლექციებიდან. ამჟამად, კოლექცია ითვლის ათი ათასზე მეტ ნივთს, მათ შორის არის რარიტეტებიც, რომელიც მხოლოდ ამ კოლექციაში ერთ ეგზემპლარად ინახება.
ჯილდოები
დავით იაკობაშვილი დაჯილდოებულია მედლით „მოსკოვის 850 წლისთავის აღსანიშნავად“, რუსეთის ფედერაციის მთავრობის მადლიერების სიგელით ქვეყნის ეკონომიკის მოდერნიზაციის საქმეში შეტანილი დიდი წვლილისათვის, და ასევე ევროპის საბჭოსგან მიღებული აქვს დამსახურების მედალი (Pro Merito Medal); იგი დასახელებულია „2001 წლის პერსონად“ (რუსეთის ბიოგრაფიული ინსტიტუტის მიერ), „2002 წლის პერსონად“ („როსბიზნესკონსალტინგ“-ის მიერ) და „2003 წლის ბიზნესმენი“ („ერნსტ ენდ იანგი“-ს მიერ); 2008 წელს მიიღო სამახსოვრო სიგელი კორპორატიული მართვის განვითარებაში შეტანილი წვლილისათვის და დასახელდა საუკეთესო დირექტორთა საბჭოს თავმჯდომარედ („დამოუკიდებელ დირექტორთა ასოციაციის“ მიერ); 2012 წელს, გამომცემლობა „კომერსანტ“-მა მიანიჭა მას პრემია ერთდროულად ორ ნომინაციაში: „წარმატება“ და „დარბაზის არჩევანი“; 2013 წელს, „ბ20“-ის სახელმწიფო მეთაურთა შეხვედრის ორგანიზება-ჩატარებაში აქტიური მონაწილეობის მიღებისათვის რუსეთის ფედერაციის პრეზიდენტის ადმინისტრაციამ ოფიციალურად მადლობა გადაუხადა.
რესურსები ინტერნეტში
კატეგორია:ქართველი ბიზნესმენები კატეგორია:ქართველი ქველმოქმედები კატეგორია:დაბადებული 1957 კატეგორია:ქართველი მილიარდერები კატეგორია:დაბადებული 2 მარტი
კათოღიკე ეკლესია
კათოღიკე ეკლესია (Սուրբ Աստվածածին Կաթողիկե եկեղեցի) — სომხური ეკლესია, რომელიც მდებარეობს სომხეთის დედაქალაქ ერევანში, კენტრონის რაიონში. ეკლესია XIII საუკუნით თარიღდება. 1679 წლის ერევნის მიწისძვრის შემდეგ ტაძარი თითქმის ბოლომდე დაინგრა და 1693 - 1695 წლებში აღდგა.
სქოლიო
კატეგორია:სომხეთის ეკლესიები
ლამბარანი (ქალბაჯარი)
ლამბარანი (ქალბაჯარი) (Ləmbəran) — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
სქოლიო
კატეგორია:ქალბაჯარის რაიონის სოფლები
დავით ლომაია
დავით ლომაია (დ. 18 მაისი, 1985, თბილისი) — ქართველი ფეხბურთელი, საფეხბურთო კლუბ „ზუგდიდის“ მცველი.
მისი ერთადერთი მატჩი ეროვნულ ნაკრებში ჩაატარა 2007 წლის 12 სექტემბერს, ამხანაგურ მატჩში აზერბაიჯანის წინააღმდეგ, 70-ე წუთზე იგი ალექსანდრე კვახაძემ შეცვალა.
ამჟამად, დავით ლომაია ერევნის „ულისის“ შემადგენლობაში თამაშობს.
რესურსები ინტერნეტში
კატეგორია:დაბადებული 1985 კატეგორია:ქართველი ფეხბურთელები კატეგორია:ვიტ ჯორჯიას ფეხბურთელები კატეგორია:ბოლნისის სიონის ფეხბურთელები კატეგორია:რუსთავის მეტალურგის ფეხბურთელები კატეგორია:ცხინვალის ფეხბურთელები კატეგორია:სასკოს ფეხბურთელები კატეგორია:ზუგდიდის ფეხბურთელები კატეგორია:დაბადებული 18 მაისი
ჯო აბერკრომბი
ჯო აბერკრომბი (Joe Abercrombie; დ. 31 დეკემბერი, 1974) — ბრიტანელი მწერალი ფენტეზის ჟანრში. მისი ყველაზე ცნობილი ნაშრომია „პირველი კანონის“ ტრილოგია. ასევე აქვს წიგნები, რომლის მოვლენებიც იგივე სამყაროში ვითარდება. მისმა რომანმა „ნახევრად მეფე“ 2015 წელს ლოკუსის ჯილდო მიიღო საუკეთესო წიგნისთვის მოზარდებისთვის.
ჯო აბერკრომბი ლანკასტერში, ინგლისში დაიბადა. განათლება მიიღო ლანკასტერის სამეფო სკოლაში და მანჩესტერის უნივერსიტეტში, სადაც ფსიქოლოგიას სწავლობდა.
სანამ ფრილანსერი ფილმების მემონტაჟე გახდებოდა, აბერკრომბი სატელევიზიო კომპანიაში ასისტენტად მუშაობდა, სადაც ხშირად ჩაის ადუღებით იყო დაკავებული. მემონტაჟედ მუშაობის დაწყების შემდეგ, აბერკრომბის ბევრად მეტი თავისუფალი დრო გამოუჩნდა, რის შედეგადაც გადაწყვიტა დაბრუნებოდა 6 წლით ადრე, უნივერსიტეტში გაჩენილ ამბიციას „მარტოდმარტო თავდაყირა დაეყენებინა ფენტეზის ჟანრი“. „თვით მახვილზე“ მუშაობა 2002 წელს დაიწყო და 2004-ში დაასრულა. გამომცემლობებისგან წლობით ღებულობდა უარს, სანამ ხელშეკრულება ჯილიან რედფერნთან, გოლანცის გამომცემლობასთანარ დადო. „თვით მახვილი" 2006 წელს გამოიცა და გაგრძელებაც მალევე მოგყვა.
2008 წელს ჯო აბერკომბი საუკეთესო დამწყები მწერლების კატეგორიაში ჯონ ვ. კემპელის ჯილდოს ფინალისტი იყო.
ჯილდოები
2015 წელს იყო ლოკუსის ჯილდოს გამარჯვებული კატეგორიაში „საუკეთესო რომანი მოზარდებისთვის“; 2017 წელს მიენიჭა ფენტეზის საერთაშორისო ჯილდო საუკეთესო კრებულისთვის.
ბიბლიოგრაფია:
პირველი კანონის ტრილოგია
სქოლიო
კატეგორია:ბრიტანელი მწერლები კატეგორია:ბრიტანელი ფენტეზი მწერლები კატეგორია:ბრიტანელი მამაკაცი რომანისტები კატეგორია:ინგლისელი რომანისტები კატეგორია:ინგლისელი მამაკაცი რომანისტები კატეგორია:XXI საუკუნის ინგლისელი რომანისტები
ალექსი ბორისიაკი
ალექსი ალექსის ძე ბორისიაკი (Алексей Алексеевич Борися́к) (დ.   3 აგვისტო  [ ძვ. სტ. 22 ივლისი] 1872, რომნი — გ. 25  თებერვალი, 1944, მოსკოვი) —  რუსი და საბჭოთა პალეონტოლოგი და გეოლოგი, სსრკ მეცნიერებათა აკადემიის აკადემიკოსი (1929 წევრ-კორესპონდენტი 1921).
სქოლიო
კატეგორია:ნოვოდევიჩიეს სასაფლაოზე დაკრძალულები
ტატარსკაია-ურადა
ტატარსკაია-ურადა (Татарская Урада; Татар Ураҙы) — სოფელი რუსეთში, ბაშკირეთში, იანაულის რაიონში. მიეკუთვნება ნოვოარტაულის სოფსაბჭოს. რაიონულ ცენტრ იანაულიდან განლაგებულია 11 კილომეტრში, სოფსაბჭოს ცენტრ ნოვი-არტაულიდან 8 კილომეტრში, ხოლო უახლოეს რკინიგზის სადგურ იანაულიდან 11 კილომეტრში. 2010 წლის მოსახლეობის აღწერის მიხედვით, სოფელში ცხოვრობდა 269 ადამიანი. მოსახლეობის უმრავლესობას ბაშკირები და თათრები შეადგენენ.
სტრიჟამენტი
სტრიჟამენტი (Стрижамент) — მთა რუსეთში, სტავროპოლის მხარეში. წარმოადგენს სტავროპოლის მაღლობის უმაღლეს წერტილს. სიმაღლე 831,8 მ. მთის ფართობია დაახლოებით 150 კმ². აგებულია თიხებით. აღმოსავლეთი კალთებიდან სათავეს იღებს მდინარე ტიომნაია. მთის მწვერვალზე, 775–831 მ სიმაღლეზე განლაგებულია აღკვეთილი. სახელწოდება მომდინარეობს ციხესიმაგრისგან, რომელიც მთაზე 1794 წელს აშენდა და რომელიც ატარებდა უცხოურ სახელწოდებას — რეტრანშამენტი (გამაგრება), რომელიც რუსულად გადაკეთდა სტრიჟამენტის სახელწოდებით.
ტატარსკაია-ურადა
სქოლიო
კატეგორია:იანაულის რაიონის სოფლები
კომოდორუ
კომოდორუ (Comodoro) — მუნიციპალიტეტი ბრაზილიაში, მატუ-გროსუს შტატში; მდებარეობს ზღვის დონიდან 265 მეტრზე. მიეკუთვნება მარანიანის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ პარესისის შემადგენლობაში.
2010 წლის მონაცემებით, მოსახლეობა 18 178 ადამიანს შეადგენდა, მოსახლეობის სიმჭიდროვე 0.84 კმ²-ზე. ფართობი 21 769 კმ²-ია.
რესურსები ინტერნეტში
კატეგორია:მატუ-გროსუს შტატის მუნიციპალიტეტები
ლაჩინი (ქალბაჯარი)
ლაჩინი (ქალბაჯარი) (Laçın) — სოფელი აზერბაიჯანში, ქალბაჯარ-ლაჩინის რეგიონში, ქალბაჯარის რაიონში. 1993-2020 წლებში დე-ფაქტოდ კონტროლირდებოდა სეპარატისტული მთიანი ყარაბაღის რესპუბლიკის მიერ.
სქოლიო
კატეგორია:ქალბაჯარის რაიონის სოფლები
დეივიდ სენბორნი
დეივიდ სენბორნი (დ. 30 ივლისი, 1945) — ამერიკელი ალტო-საქსოფონისტი. მიუხედავად იმისა, რომ მოღვაწეობს მრავალ ჟანრში, უფრო მეტად ასრულებს ჯაზურ კომპოზიციებს პოპის და რიტმ-ენდ-ბლუზის შეთავსებით. 1975 წელს გამოსცა პირველი სოლო-ალბომი Taking Off, თუმცა საქსოფონზე უკრავდა უფრო კლასების პერიოდიდან. იგი აგრეთვე ცნობილია როგორც სესიური მუსიკოსი – მაგალითად, დეივიდ ბოუის Young Americans-ზე (1975).
სქოლიო
კატეგორია:დაბადებული 1945 კატეგორია:დაბადებული 30 ივლისი კატეგორია:გრემის ჯილდოს მფლობელები კატეგორია:Steely Dan-ის წევრები კატეგორია:ამერიკელი საქსოფონისტები
კარტი, ფული და ორი ლულა
„კარტი, ფული და ორი ლულა“ (Lock, Stock and Two Smoking Barrels) — 1998 წლის ბრიტანული კრიმინალური კომედიური ფილმი, რომლის რეჟისორი და სცენარის ავტორია გაი რიჩი, პროდიუსერი – მეთიუ ვონი, ხოლო როლებს ასრულებენ ჯეისონ ფლემინგი, დექსტერ ფლეტჩერი, ნიკ მორანი, ჯეისონ სტეითემი, სტივენ მაკინტოში, ვინი ჯოუნსი და სტინგი.
სიუჟეტი აღწერს ბანქოს ახალგაზრდა მოთამაშეს, რომელიც განგსტერ ჰარი ლონსდეილთან აგებს 500 000 გირვანქა სტერლინგს და ერთ კვირაში ეს თანხა უნდა გადასცეს. ამისთვის იგი, მეგობრებთან ერთად, გადაწყვიტავს გაქურდოს დამნაშავეთა სხვა ბანდა.
ფილმმა რიჩის მოუპოვა მსოფლიო აღიარება. ამავე დროს, პოპულარულები გახდნენ მსახიობები ვინი ჯოუნსი (უელსის ეროვნული საფეხბურთო გუნდის ყოფილი მოთამაშე) და ჯეისონ სტეითემი, ყოფილი მოცურავე. 1.35 მილიონი აშშ დოლარის ბიუჯეტით, ფილმის შემოსავალმა 28 მილიონს გადააჭარბა.
2000 წელს აგრეთვე გამოვიდა ტელესერიალი „კარტი, ფული...“, რომელიც, საპილოტო ეპიზოდთან ერთად, შვიდ ეპიზოდს მოიცავს.
სქოლიო
კატეგორია:1998 წლის ფილმები კატეგორია:ბრიტანული ფილმები კატეგორია:გაი რიჩის ფილმები კატეგორია:Universal Pictures-ის ფილმები
ბოიუქი-ორიათი
ბოიუქი-ორიათი (Böyük Oriyat) — სოფელი აზერბაიჯანში, არანის რეგიონის ნეფთჩალის რაიონში.
რესურსები ინტერნეტში
კატეგორია:ნეფთჩალის რაიონის გაუქმებული სოფლები
ჩაიქენდი (დაშქესანი)
რესურსები ინტერნეტში
კატეგორია:დაშქესანის რაიონის სოფლები
Gamate
Gamate — მეოთხე თაობის პორტატიული ვიდეო თამაშების კონსოლი, შექმნილი ტაივანური კომპანია Bit Corporation-ის მიერ 1990 წელს. კონსოლი გამოვიდა ავსტრალიაში, ევროპის, აზიისა და ამერიკის რამდენიმე ქვეყანაში.
Gamate-ს გააჩნდა თხევად კრისტალური ეკრანი, კონტროლერის ხუთი ღილაკი (მიმართულების პადი, ორი სათამაშო ღილაკი, აგრეთვე start და select) და 16 კილობაიტი ოპერატიული მეხსიერება. მუშაობდა ოთხ ცალ ექვსვოლტიან ბატარეაზე. ადრეულ მოდელებში განთავსებული იყო UMC UA6588F-ის ცენტრალური პროცესორი, ხოლო მომდევნო რევიზიებში ჩაანაცვლეს NCR 81489-ის პროცესორით.
კონსოლზე ხელმისაწვდომი იყო დაახლოებით 70 ერთეული თამაში, რომლებიც ვრცელდებო სათამაშო კარტრიჯების მეშვეობით — თხელი პლასტიკური ბარათი, რომელიც მეტად წააგავდა PC-Engine-სა და Sega Master System-ის კარტრიჯებს.
1992 წელს Bit Corporation-მა შეწყვიტა კონსოლის წარმოება, თუმცა კომპანია UMC აგრძელებდა Gamate-ისა და მასთან დაკავშირებული პროგრამული უზრუნველყოფის გამოშვებას. 1995 წელს კონსოლის წარმოება საბოლოოდ დასრულდა.
ჰინკუს მონასტერი
რესურსები ინტერნეტში
კატეგორია:მოლდოვის მონასტრები
ავანის ბაზილიკა
ავანის ბაზილიკა (Ավանի Սուրբ Աստվածածին Կաթողիկե Եկեղեցի) — სომხური ეკლესია, რომელიც მდებარეობს სომხეთის დედაქალაქ ერევანში, ავანის რაიონში. ავანის ბაზილიკა ერევნის უძველესი მოქმედი ეკლესიაა.
პრაჰოვის ჟუდეცი
პრაჰოვის ჟუდეცი (Judeţul Prahova) — ჟუდეცი სამხრეთ რუმინეთში, ვლახეთის ოლქში. ჟუდეცის ჩრდილოეთი ნაწილი გაშლილია კარპატების კალთებზე, ხოლო სამხრეთი — ქვემო დუნაის დაბლობზე. ფართობი 4716 კმ², მოსახლეობა 735 903 (2011). ადმინისტრაციული ცენტრი ქალაქი პლოეშტი. აღმოსავლეთით ესაზღვრება ბუზეუს ჟუდეცი, დასავლეთით დიმბოვიცის ჟუდეცი, ჩრდილოეთით ბრაშოვის ჟუდეცი, სამხრეთით იალომიცისა და ილფოვის ჟუდეცები.
რესურსები ინტერნეტში
კატეგორია:რუმინეთის ჟუდეცები
Brand X
Brand X — ჯაზ-ფიუჟენ ჯგუფი, აქტიური 1975–1980 და 1992–1999 წლებში. მასში სხვადასხვა წევრთან ერთად შედიოდნენ ჯონ გუდსოლი პერსი ჯოუნსი, რობინ ლამლი და ფილ კოლინზი.
სქოლიო
კატეგორია:1975 წელს ჩამოყალიბებული ჯგუფები კატეგორია:ბრიტანული ჯაზ-ანსამბლები კატეგორია:ფილ კოლინზი კატეგორია:Charisma Records-ის შემსრულებლები
ჩირახლი (დაშქესანი)
ჩირახლი (Çıraqlı) — სოფელი აზერბაიჯანში,  დაშქესანის  რაიონში. მოსახლეობის რაოდენობა  —  	 173   კაცი.
რესურსები ინტერნეტში
კატეგორია:დაშქესანის რაიონის სოფლები
აგუა-დოსი
აგუა-დოსი (Água Doce) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 847 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ჟოასაბის შემადგენლობაში.
2010 წლის მონაცემებით, მოსახლეობა 6 961 ადამიანს შეადგენდა, მოსახლეობის სიმჭიდროვე 5.3 კმ²-ზე. ფართობი 1 314 259 კმ²-ია.
რესურსები ინტერნეტში
კატეგორია:სანტა-კატარინას მუნიციპალიტეტები
ტაუ (იანაულის რაიონი)
ტაუ (Тау; Тау) — სოფელი რუსეთში, ბაშკირეთში, იანაულის რაიონში. მიეკუთვნება მესიაგუტოვის სოფსაბჭოს. რაიონულ ცენტრ იანაულიდან განლაგებულია 39 კილომეტრში, სოფსაბჭოს ცენტრ მესიაგუტოვოდან 3 კილომეტრში, ხოლო უახლოეს რკინიგზის სადგურ იანაულიდან 39 კილომეტრში. 2010 წლის მოსახლეობის აღწერის მიხედვით, სოფელში ცხოვრობდა 194 ადამიანი. მოსახლეობის უმრავლესობას ბაშკირები შეადგენენ.
სქოლიო
კატეგორია:იანაულის რაიონის სოფლები
შარლოტა ბრაუნშვაიგ-ლიუნებურგელი
შარლოტა ბრაუნშვაიგ-ლიუნებურგელი (Charlotte von Braunschweig-Lüneburg; დ. 6 მარტი, 1671, ჰანოვერი, გერმანია — გ. 29 სექტემბერი, 1710, მოდენა, იტალია) — ჰანოვერის დინასტიის წარმომადგენელი. ბრაუნშვაიგ-ლიუნებურგის პრინცესა. მოდენისა და რეჯიოს ჰერცოგინია 1696-1710 წლებში როგორც ჰერცოგ რინალდოს მეუღლე. ჰერცოგ ფრანჩესკო III-ის დედა. საღვთო რომის იმპერატრიცა ვილჰელმინა ამალიას ღვიძლი და.
ბიოგრაფია
მარცხნივ|მინი|263x263პქ|შარლოტა ბავშვობაში, ქალღმერთ [[დიანა (მითოლოგია)|დიანას ფორმაში]] შარლოტა დაიბადა 1671 წლის 6 მარტს შლოს ჰარენჰაუზენში, ჰანოვერში. იგი იყო ბრაუნშვაიგ-ლიუნებურგის ჰერცოგ იოჰან ფრიდრიხისა და მისი ცოლის, ბენედიქტა ჰენრიეტა კურპფალცელის უფროსი ქალიშვილი. მისი მშობლები 1668 წელს დაქორწინდნენ, მაგრამ შარლოტას გარდა მხოლოდ ერთი გოგონა, ვილჰელმინა ამალია შეეძინათ, რის გამოც მამამისის მემკვიდრეობა მის ძმებს დარჩათ. შარლოტას ერთი უფროსი და, პრინცესა ანა სოფია და ასევე ერთი უმცროსი და, ჰენრიეტა, ჩვილობაშივე გარდაიცვალნენ. რაც შეეხება მის ერთადერთ დას, ვილჰელმინა ამალიას, იგი 1699 წელს ცოლად გაჰყვა ავსტრიისა და საღვთო რომის იმპერატორ იოზეფ I-ს, რომელთანაც მასაც ასევე ორი გოგონა შეეძინა.
1679 წელს, იოჰან ფრიდრიხის გარდაცვალების შემდეგ, შარლოტას დედა საფრანგეთში დაბრუნდა და თავისი ქალიშვილებიც თან წაიყვანა. ამის გამო შარლოტა და მისი და პატარაობიდანვე კათოლიკური წეს-ჩვეულებებითა და მრსწამსით იზრდებოდნენ და აზროვნებითაც უფრო ფრანგები იყვნენ, ვიდრე გერმანელები. ის და მისი და კათოლიკურ განათლებას იღებდნენ თავიანთი პაპიდის, ლუიზა ჰოლანდინას ზედამხედველობის ქვეშ, რომელიც თავად მობიზონის აბატისა იყო.
1696 წლის 11 თებერვალს შარლოტა დააქორწინეს მოდენისა და რეჯიოს ჰერცოგ რინალდო დ’ესტეზე, ფრანჩესკო I-ისა და ლუკრეცია ბარბერინის ვაჟზე. აღსანიშნავია, რომ თავიდან რინალდო კარდინალი იყო, მაგრამ თავისი ძმისწულის უძეოდ დაღუპვის გამო მიატოვა სასულიერო ცხოვრება და ჰერცოგი გახდა. ეს ქორწინება მიზნად ისახავდა ერთი მხრივ შარლოტას ოჯახის დაწინაურებას ევროპელ მონარქებს შორის, მეორე მხრივ კი მისი მზითვით მოდენის ვალების გასტუმრებას, ამიტომაც იგი ორივე მხარისათვის ერთობ საჭირო იყო.
1702 წელს შარლოტა თავის ოჯახთან ერთად მოდენიდან ბოლონიაში გაიქცა, რათა თავი დაეღწია მოსალოდნელი საფრთხისაგან, რაც ესპანური მემკვიდრეობის ომში მოდენის ავსტრიის მხარეს ჩაბმამ გამოიწვია. ვინაიდან შარლოტას და ავსტრიის იმპერატრიცა იყო, ისინი ერთმანეთის მოკავშირეები იყვნენ, საფრანგეთი კი ცდილობდა ავსტრიის მოკავშირე იტალიური სამთავროების ანექსიის გზით მეტოქე დაესუსტებინა.
მართალია რინალდო შარლოტაზე თექვსმეტი წლით უფროსი იყო, თუმცა მათ მაინც მოახერხეს შვიდი შვილის გაჩენა. აღსანიშნავია, რომ შარლოტას ვაჟი მოგვიანებით თავად საფრანგეთის მეფე ლუი XV-ის ბიძაშვილზე, შარლოტ აგლაე ორლეანელზე დაქორწინდა.
თავად შარლოტა 1710 წლის 29 სექტემბერს, 39 წლის ასაკში გადაჰყვა რიგით მეშვიდე მშობიარობას, რა დროსაც მან მკვდარი ვაჟი გააჩინა. იგი დაკრძალეს წმინდა ვინჩენცოს სახელობის კათედრალში, მოდენაში. მის შემდეგ რინალდომ კიდევ 27 წელი იცოცხლა, მაგრამ მეორე ცოლი აღარ შეურთავს.
კამპუ-ნოვუ-დუ-პარესისი
კამპუ-ნოვუ-დუ-პარესისი (Campo Novo do Parecis) — მუნიციპალიტეტი ბრაზილიაში, მატუ-გროსუს შტატში; მდებარეობს ზღვის დონიდან 572 მეტრზე. მიეკუთვნება მარანიანის შტატის ჩრდილოეთ მეზორეგიონს. შედის ეკონომიკურ-სტატისტიკურ მიკრორეგიონ პარესისის შემადგენლობაში.
2010 წლის მონაცემებით, მოსახლეობა 27 577 ადამიანს შეადგენდა, მოსახლეობის სიმჭიდროვე 2.92 კმ²-ზე. ფართობი 9 434 კმ²-ია.
რესურსები ინტერნეტში
კატეგორია:მატუ-გროსუს შტატის მუნიციპალიტეტები
სახელმწიფო სახელმწიფოში
სახელმწიფო სახელმწიფოში — პოლიტიკური ვითარება ქვეყანაში, როდესაც შინაგანი ორგანოები („ღრმა სახელმწიფო“), როგორიცაა შეიარაღებული ძალები და სამოქალაქო ხელისუფლება (დაზვერვა და პოლიცია), არ ექვემდებარებიან სამოქალაქო პოლიტიკური ხელმძღვანელობას. ტერმინი, როგორც ბევრი სხვა პოლიტიკაში, მომდინარეობს ბერძნულიდან (κράτος εν κράτει, კრატოს ენ კრატეი, მოგვიანებით მიღებული ლათინურში, როგორც imperium in imperio ან status in statu).
ზოგჯერ, ეს ტერმინი ეხება სახელმწიფო კომპანიებს, მიუხედავად იმისა, რომ იმყოფებიან ხელისუფლების დაქვემდებარებაში, მაგრამ მოქმედებენ დე-ფაქტო როგორც კერძო კორპორაციები. ზოგჯერ, ტერმინი ეხება კომპანიას, რომელიც ფორმალურად კერძოა, თუმცა მოქმედებს დე-ფაქტო როგორც „სახელმწიფო სახელმწიფოში“.
გარკვეული პოლიტიკური დებატები იმის შესახებ, რომ ეკლესია უნდა გაემიჯნოს სახელმწიფოს გამომდინარეობს იქიდან, რომ თუ არ დარეგულირდება ეს საკითხი, ეკლესია შეიძლება იქცეს ერთგვარ სახელმწიფოდ სახელმწიფოს შიგნით, ხოლო სახელმწიფოს ბუნებრივი სამოქალაქო ძალაუფლება განისაზღვრება არალეგიტიმურად.
Imperium in imperio იყო ოჰაიოს პირველი სახელმწიფო დევიზი, რომელიც ასახავდა მის დიდი ზომებს და გავლენას აშშ-ს ადრეულ წლებში. დევიზის არაპოპულარულობის გამო, ორი წლის შემდეგ იგი შეცვალეს.
სქოლიო
კატეგორია:პოლიტიკური გეოგრაფია კატეგორია:კორუფცია კატეგორია:ავტორიტარიზმი
ფრთაშავი თოლია
ფრთაშავი თოლია (Larus fuscus) — ფრინველი თოლიასებრთა ოჯახისა.
ყოვლისმჭამელია, ძირითადად თევზით იკვებება, საკვებად აგრეთვე იყენებს მღრღნელებს, მცირე ზომის ფრინველებსა და მათ კვერცხებს, ჭიებს, მწერებს, კენკრას, ნარჩენებსა და მძორს.
უპირატესად ბუდობს სანაპიროების კლდეებსა და პატარა კუნძულებზე კოლონიებად, რომელშიც რამდენიმე ათასიდან 17 ათასამდე მობუდარი წყვილი შეიძლება იყოს გაერთანებული. ბუდე წარმოადგენს მცენარეული მასალისაგან აგებულ პლატფორმას 15 მეტრამდე სიმაღლეზე. დედალი დებს 1–4 (უფრო ხშირად 2–3) კვერცხს, ინკუბაცია 24–27 დღე-ღამე გრძელდება, კრუხობს ორივე მშობელი. ბარტყები 30–40 დღის ასაკში ფრენის უნარს ეუფლებიან.
სქოლიო
კატეგორია:თოლია
რაშიდა ჯოუნსი
ჯოუნსი 2000–2002 წლებში „Fox“-ის დრამატულ სერიალში „Public Boston“ ლუიზა ფენის როლს თამაშობდა, ხოლო 2006 წლიდან 2011 წლამდე — „NBC“-ის კომედიურ სერიალ „ოფისი“-ში კარენ ფილიპელის როლს. 2016 წლიდან 2019 წლამდე მონაწილეობას იღებდა „TBS“-ს კომედიურ სერიალში „ენჯი ტრაიბეკა“.
ჯოუნსის ცნობადობა რამდენიმე ფილმში გადაღებულმა როლმაც მოუტანა, მათ შორისაა შემდეგი ფილმები: „მიყვარხარ ძმაო“ (2009), „სოციალური ქსელი“ (2010), „ჩვენი იდიოტი ძმა“ (2011), „მაპეტები“ (2011), „სელესტა და ჯესი სამუდამოდ“ (2012), „დამპლური თამაშები: შეგრჩა“ (2018). მას „სათამაშოების ისტორიები 4“-ის ისტორიის დაწერაში მონაწილეობა აქვს მიღებული.
სქოლიო
კატეგორია:XXI საუკუნის ამერიკელი კომიკოსები კატეგორია:XXI საუკუნის ამერიკელი მომღერლები კატეგორია:ჰარვარდის უნივერსიტეტის კურსდამთავრებულები კატეგორია:გრემის ჯილდოს მფლობელები კატეგორია:ამერიკელი მწერლები კატეგორია:ამერიკელი ქალი გამხმოვანებლები კატეგორია:ამერიკელი ფემინისტი მწერლები კატეგორია:ამერიკელი ავტობიოგრაფები კატეგორია:დაბადებული 1976 კატეგორია:დაბადებული 25 თებერვალი კატეგორია:XX საუკუნის ამერიკელი ქალი მსახიობები კატეგორია:XX საუკუნის ამერიკელი ქალი მწერლები კატეგორია:XXI საუკუნის ამერიკელი ქალი მსახიობები კატეგორია:XXI საუკუნის ამერიკელი არამხატვრული მწერლები კატეგორია:XXI საუკუნის ამერიკელი სცენარისტები კატეგორია:XXI საუკუნის ამერიკელი ქალი მწერლები კატეგორია:აფრო-ამერიკელი ქალი მსახიობები კატეგორია:აფრო-ამერიკელი არამხატვრული მწერლები კატეგორია:აფრო-ამერიკელი სცენარისტები კატეგორია:ამერიკელი კინოპროდიუსერები კატეგორია:ამერიკელი ტელემსახიობი ქალები კატეგორია:ამერიკელი ქალი არამხატვრული მწერლები კატეგორია:ამერიკელი ქალი სცენარისტები კატეგორია:ჰარვარდის კოლეჯის კურსდამთავრებულები კატეგორია:ქალი ავტობიოგრაფები
მსოფლიო აზერბაიჯანელთა სოლიდარობის დღე
მსოფლიო აზერბაიჯანელთა სოლიდარობის დღე (Dünya azərbaycanlılarının həmrəyliyi günü) აღინიშნება 31 დეკემბერს.
ისტორია
1989 წლის 31 დეკემბერს ნახიჩევანის ასსრ-ს ტერიტორიაზე ხალხმა დაანგრია საბჭოეთისა და ირანის საზღვარი. ათასობით აზერბაიჯანელმა გადაკვეთა მდინარე არაქსი. ამავე დღეს სტამბოლში გაიხსნა ისტორიაში პირველი მსოფლიო აზერბაიჯანლთა კონგრესი. ეს ორი ღონისძიება გახდა საფუძველი იმისა, რომ გამოეცხადებინათ მსოფლიო აზერბაიჯანელთა სოლიდარობის დღე, რომელიც დაფუძნდა 31 დეკემბრს.
აზერბაიჯანელების რიცხვი მსოფლიოში რამდენიმე ათეული მილიონითაა შეფასებული, რომელთა უმრავლესობაც ცხოვრობს აზერბაიჯანის რესპუბლიკის გარეთ, ისეთ ქვეყნებში, როგორიცაა ირანი, თურქეთი, რუსეთი, საქართველო, გერმანია, საფრანგეთი, გაერთიანებული სამეფო, შეერთებული შტატები, უკრაინა, დსთ-ს ქვეყნებსა და სკანდინავიურ ქვეყნებში. უმსხვილესი აზერბაიჯანული ირედენტა ცხოვრობს ირანში.
აზერბაიჯანის პრეზიდენტის ილჰამ ალიევის განცხადებით, მსოფლიო აზერბაიჯანელთა ეროვნული სოლიდარობის დღის მთავარი იდეა არის აზერბაიჯანელთა, აზერბაიჯანის სახელმწიფოებრიობის ერთობა და სოლიდარობა, აზერბაიჯანელი ხალხის ეროვნული და სულიერი ფასეულობების პატივისცემა, ასევე მათი აზრებისა და იდეების, რომლებიც დაკავშირებულია აზერბაიჯანელ ხალხთან და სულიერი კავშირი მათ ისტორიულ სამშობლოსთან.
სქოლიო
კატეგორია:დღესასწაულები ანბანის მიხედვით კატეგორია:აზერბაიჯანის დღესასწაულები
აროიუ-ტრინტა
აროიუ-ტრინტა (Arroio Trinta) — მუნიციპალიტეტი ბრაზილიაში, სანტა-კატარინას შტატში; მდებარეობს ზღვის დონიდან 840 მეტრზე. მიეკუთვნება სანტა-კატარინას შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ჟოასაბის შემადგენლობაში.
2010 წლის მონაცემებით, მოსახლეობა 3 502 ადამიანს შეადგენდა, მოსახლეობის სიმჭიდროვე 37.14 კმ²-ზე. ფართობი 94 301 კმ²-ია.
ფუმიკო კანეკო
ფუმიკო კანეკო (金子 文子; დ. 25 იანვარი, 1903 — გ. 23 ივლისი, 1926) — იაპონელი ანარქისტი და ნიჰილისტი. ის დამნაშავედ სცნეს იაპონიის საიმპერატორო ოჯახის წევრების მკვლელობის მცდელობაში.
ბიოგრაფია
ფუმიკო კანეკო დაიბადა მეიჯის პერიოდში იაპონიის ქალაქ იოკოჰამაში, კოტობუკის რაიონში. მამამისი ფუმიკაძუ საეკი სამურაის ოჯახიდან იყო, ხოლო დედა კიკუნო კანეკო — გლეხის ოჯახიდან. იმის გამო, რომ მათი ქორწინება ოფიციალური არ იყო, ფუმიკო არ იყო რეგისტრირებული როგორც საეკი. ფუმიკო იხსენებს, რომ თავისი ცხოვრების რამდენიმე წელი მისთვის ბედნიერი იყო, როდესაც მამამისი დეტექტივად მუშაობდა პოლიციაში, იმის მიუხედავად, რომ ოჯახი გაჭირვებული იყო. თუმცა როდესაც ფუმიკაძუ სამასახურიდან წამოვიდა, ოჯახს ძალიან გაუჭირდა. ფუმიკოს მამა აზარტული თამაშებს თამაშობდა და სვამდა, ამასთან ერთად ცოლზე ძალადობდა და მას სხვა ქალებთან (მათ შორის კიკუნოს დასთან, ტაკანოსთან) ღალატობდა. მოგვიანებით ფუმიკაძუმ მიატოვა მეუღლე და ტაკანოზე დაქორწინდა.
სქოლიო
კატეგორია:იაპონელი ანარქისტები კატეგორია:დაბადებული 25 იანვარი კატეგორია:დაბადებული 1903 კატეგორია:გარდაცვლილი 23 ივლისი კატეგორია:გარდაცვლილი 1926
შიმშილის თამაშები (ფილმი)
შიმშილის თამაშები (The Hunger Games) — 2012 წლის ამერიკული სამეცნიერო ფანტასტიკური სათავგადასავლო ფილმი, გადაღებული რეჟისორ გერი როსის მიერ და დაფუძნებული სიუზენ კოლინზის ამავე სახელწოდების რომანზე. იგი არის პირველი შიმშილის თამაშების ფილმების სერიაში და გადაღებულია ნინა ჯეიკობსონისა და ჯონ კილიკის პროდიუსერობით, როსის, კოლინზის და ბილი რეის სცენარის მიხედვით. ფილმში მთავარ როლებს ასრულებენ ჯენიფერ ლოურენსი,ჯოშ ჰატჩერსონი, ლიამ ჰემსუორთი, ვუდი ჰარელსონი, ელიზაბეთ ბენქსი, ლენი კრავიცი, სტენლი ტუჩი და დონალდ საზერლენდი. ფილმის მოქმედება მიმდინარეობს უტოპიურ, პოსტ-აპოკალიფსის გარემოში. პანემის ხალხში არის ტრადიცია - 12-დან 18 წლამდე გოგონები და ბიჭები ერთმანეთს ეჯიბრებიან შიმშილის თამაშებში, ყოველწლიურ სატელევიზიო ღონისძიებაში, რომელშიც „ტრიბუტები“ სიკვდილამდე იბრძვიან, სანამ არ დარჩება ერთადერთი გამარჯვებული. კეტნის ევერდინი (ლოურენსი) მონაწილეობს, როგორც მოხალისე, თავისი უმცროსი დის სანაცვლოდ. პიტა მელარკთან (ჰატჩერსონი) ერთად კეტნისი კაპიტოლიუმში მიემგზავრება, სადაც მას შიმშილის თამაშებისთვის ყოფილი ჩემპიონი, ჰეიმიჩ ებერნეთი (ჰარელსონი) წვრთნის.
ფილმზე მუშაობა დაიწყო 2009 წლის მარტში, როდესაც Lions Gate Entertainment-ის და Color Force-ის შეთანხმება შედგა (უკანასკნელმა ეკრანიზაციის უფლებები რამდენიმე კვირით ადრე შეიძინა). სცენარზე რეისთან და როსთან კოლინზი მუშაობდა. სცენარში სენეკა კრეინის პერსონაჟის დეტალები უფრო ვრცლად იქნა გადმოცემული, ხოლო როსმა დაამატა სცენები კრეინსა და კორიოლანუს სნოუს შორის. როლებზე ძირითადი შერჩევა მიმდინარეობდა 2011 წლის მარტიდან მაისამდე. ძირითადი გადაღებები დაიწყო 2011 წლის მაისში და დაიწყო 2011 წლის სექტემბერში, ჩრდილოეთ კალიფორნიაში. შიმშილის თამაშები გადაირეს ფირზე და არა ციფრულ ფორმატში.
ფილმის პირველად გამოვიდა 2012 წლის 21 მარტს, საფრანგეთში, ხოლო 23 მარტს — აშშ-ში , როგორც ტრადიციულ, ასევე IMAX-ის ციფრულ კინოთეატრებში. იაპონია იყო უკანასკნელი ქვეყანა, რომელშიც ფილმი უჩვენეს, 28 სექტემბერს. პრემიერის დღეს მან შემქმნელებს რეკორდული 67.3 მილიონი აშშ დოლარის მოგება მოუტანა. საპრემიერო კვირის დროს ფილმის შემოსავალმა 152 მილიონი აშშ დოლარი შეადგინა. შემოსავლის ამ მონაცემებით იგი ჩრდილოეთ ამერიკაში იყო მესამე ადგილზე. „ავატარის“ შემდეგ „შიმშილის თამაშები“ არის პირველი ფილმი, რომელიც ჩრდილოეთ ამერიკაში გაყიდვების მხრივ ოთხი კვირის განმავლობაში პირველ ადგილზე იყო. 78 მილიონი აშშ დოლარის ბიუჯეტით მან შემქმნელებს 691 მილიონი აშშ დოლარი მოუტანა და აშშ-ში წლის მესამე ყველაზე შემოსავლიან, ისევე, როგორც 2012 წლის რიგით მეცხრე ყველაზე შემოსავლიან ფილმად იქცა. DVD და Blu-ray ფორმატებში იგი 2012 წლის 18 აგვისტოს გამოვიდა. 7.434.058 გაყიდული ასლით, DVD 2012 წლის ბესტსელერად იქცა.
კრიტიკოსებმა შიმშილის თამაშები დადებითად შეაფასეს, მისი თემებისა და გზავნილებით, ისევე, როგორც ლოურენსის მიერ განსახიერებული კეტნისის როლით, თუმცა აკრიტიკებდნენ მოქმედების სცენებში კამერის რხევას. ისევე, როგორც რომანს, ფილმს აკრიტიკებდნენ სხვა ნაშრომებთან მსგავსების გამო (როგორიც არის იაპონური რომანი „სამეფო ბრძოლა“ და მისი ეკრანიზაცია და შირლი ჯექსონის მოთხრობა „ლატარეა“). კოლინზის რომანის შთაგონებად იქცა თესევსის მითი, გლადიატორების თამაშები, რეალური ტელევიზია და მაყურებლების რეალური ცხოვრებისგან მოწყვეტის ტენდენცია. გრემის ჯილდო მიიღო ფილმში შეტანილმა ტეილორ სვიფტის სიმღერამ „Safe & Sound“, რომელიც აგრეთვე ნომინირებული იყო ოქროს გლობუსზე, საუკეთესო ორიგინალური სიმღერის კატეგორიაში. ლოურენსმა შესრულებული როლისთვის მიიღო სატურნის, კრიტიკოსთა არჩევანის და Empire-ის ჯილდოები. იგი აგრეთვე ნომინირებული იყო ნიუ-იორკის კინოკრიტიკოსთა წრის ჯილდოზე.
ფილმის გაგრძელება, „შიმშილის თამაშები: ცეცხლის ალში“ აშშ-ში გამოვიდა 2013 წლის 22 ნოემბერს.
სქოლიო
კატეგორია:2010 წლის ფილმები კატეგორია:ამერიკული ფილმები კატეგორია:შიმშილის თამაშები (ფილმების სერია) კატეგორია:უტოპიური ფილმები კატეგორია:IMAX-ის ფილმები კატეგორია:Lions Gate Entertainment-ის ფილმები კატეგორია:StudioCanal-ის ფილმები კატეგორია:Warner Bros.-ის ფილმები
ჰაკიმ ოლაჯუვონი
ჰაკიმ აბდულ ოლაჯუვონი(დაბ. 21 იანვარი, 1963წ, ლაგოსი, ნიგერია) ნიგერიელი კალათბურთელი, რომელსაც ჰქონდა ამერიკის მოქალაქეობა. თამაშობდა ცენტრზე ჰიუსტონ როკეტსისა(1984-2001) და ტორონტო რეპტორსის(2001-2002) რიგებში. იგი დრაფტზე აირჩიეს 1984 წელს, პირველ ნომრად. მისი სიმაღლე იყო 213 სმ, წონა 116 კგ. არის ნბა-ს ორგზის ჩემპიონი(1994,1995), ასევე ნბა-ს ყველაზე ღირებული მოთამაშე(1993/1994) ფინალის ყველაზე ღირებული მოთამაშე(1994,1995). ასევე ოლიმპიური ჩემპიონი(1996). 12-ჯერ იყო დასახელებული სეზონის შემდეგ საუკეთესო ხუთეულში. 12-ჯერ იქნა გამოძახებული NBA All-Star მატჩში. მან მის კარიერაში ჩააგდო 26946 ქულა, გააკეთა 13747 მოხსნა და 3830 ბლოქ-შოტი.იგი არის შესული ნბა-ს საუკეთესო 50 მოთამაშეს შორის. ასევე 2008 წელს შეყვანილ იქნა დიდების დარბაზში. მისი ნომერი 34 გაუქმებულია ჰიუსტონ როკეტსში. ჰაკიმმა მთელი კარიერა ჰიუსტონ როკეტს შესწირა, ამიტომ იგი გულშემატკივრების კუმირი იყო.ყველას აოცებდა მისი თამაში. იგი მოძრაობდა ცენტირსთვის არასახასიათოდ, მიუხედავად მისი გაბარიტებისა და მასშტაბურობისა,იყო ძალიან მოქნილი, ჰქონდა არაჩვეულებრივი ნახტომი და ჩატენვა, ასევე კარგი ბლოქ-შოტი. იგი ეკუთვნის 90-იანი წლების ცენტრების "დიდ სამეულს" (ოლაჯუვონი,რობინსონი,იუვინგი). მათ შეცვალეს ცენტრების თამაშის სტილი. მათ ფონზე იჩრდილებოდა ისეთი ცენტრები, როგორებიც იყვნენ ალონზო მოურნინგი და დიკემბე მუტომბო. მას უწევდა თამაში ისეთი ცენტრების წინააღმდეგ, როგორებიც იყვნენ კარიმ აბდულ-ჯაბარი, მოსის მელოუნი, დევიდ რობინსონი, პარტიკ იუვინგი და სხვა. იგი უმეტეს შემთხვევაში გამარჯვებული გამოდიოდა ამ დუელებიდან მისი მოქნილობის,მოედნის ხედვის, კარგი ნახტომისა ჭკუის ხარჯზე. ამიტომ იყო დიდი ბელადი. ოლაჯუვონის საფირმო ილეთი არის "Dream Shake", რომლის იდენტური გამეორება არავის არ უცდია. იყო ჯორდანის «Fadeaway Jumper», ასევე ნოვიცკის «One-Legged Fadeaway Jumper»,კობი ბრაინტის «Pump Fake, Fadeaway»,პოლ პირსის «Step-Back Fadeaway/Jumper»,ჯორჯ ჯერვინის «Finger Roll»,ტიმ დანკანის «Bank Shot»,შაკილ ონილის «Drop Step» და სხვა, მაგრამ ისე ეფექტურად და ზუსტად, როგორც ამას ოლაჯუვონი აკეთებდა, ვერავინ ვერ შეძლო თავისივე ილეთის გამეორება. ეს იყო ზემოთ ჩამოთვლილი საუკეთესო ილეთების ნაზავი. ამიტომ იყო იგი იდეალური და გულშემატკივარის საყვარელი კალათბურთელი, რადგან იგი უფრო მათთვის თამაშობდა, ვიდრე ხელმძღვანელოსთვის, მიუხედავად მათი დაძაბული ურთიერთობისა. კარიერის ბოლო წელს(2001-2002) ჰაკიმისთვის დაენანათ ახალი კონტრაქტი და იგი ტორონტოში გაუშვეს. ამან მასზე ცუდად იმოქმედა და მან კარიერა დაამთავრა.
აბულბეილი
აბულბეილი (Abulbəyli) — სოფელი აზერბაიჯანში,თოუზის რაიონში. მოსახლეობის რაოდენობა — 5,653 კაცი.
რესურსები ინტერნეტში
კატეგორია:თოუზის რაიონის სოფლები
მარტინ გლოვერი
მინიატიურა
მარტინ გლოვერი, ცნობილი ფსევდონიმებით Youth და Orion, (დ. 27 დეკემბერი, 1960, ფანრმუთი, ლანკაშირი, ინგლისი) — ინგლისელი მუსიკალური პროდიუსერი და ჯგუფის Killing Joke დამაარსებელი და ბას-გიტარისტი. იგი არის პროექტ The Fireman-ის წევრიც. Youth აგრეთვე ცნობილია, როგორც The Orb-ის წევრი. მუსიკალური პროდიუსერის სახით მუშაობდა სხვა შემსრულებლების მრავალ ალბომზე (ერთ-ერთი უკანასკნელია პინკ ფლოიდის The Endless River.)
სქოლიო
კატეგორია:ინგლისელი მუსიკალური პროდიუსერები კატეგორია:დაბადებული 27 დეკემბერი კატეგორია:დაბადებული 1960 კატეგორია:პოსტ-პანკ მუსიკოსები კატეგორია:ბრიტანელი როკ-ბასისტები კატეგორია:Killing Joke-ის წევრები
Epic Records
მინი|200პქ|Epic Records-ის ლოგო Epic Records — ამერიკული ლეიბლი, რომელიც არის Sony Music Entertainment-ის ფილიალი. თავდაპირველად, 1953 წლიდან ჯაზ-მუსიკოსებთან მუშაობდა, თუმცა მოგვიანებით სხვა ჟანრებიც მოიცვა. ლეიბლთან თანამშრომლობენ ან თანამშრომლობდნენ: მაიკლ ჯექსონი, მერაია კერი, ავრილ ლავინი, შადეი და სხვები.
რესურსები ინტერნეტში
კატეგორია:მუსიკალური ლეიბლები  კატეგორია:ჯაზ-ლეიბლები კატეგორია:მძიმე მეტალ ლეიბლები კატეგორია:Sony Music Entertainment კატეგორია:ჰიპ-ჰოპ ლეიბლები
ტაშ-ელგა (იანაულის რაიონი)
ტაშ-ელგა (Таш-Елга; Ташйылға) — სოფელი რუსეთში, ბაშკირეთში, იანაულის რაიონში. მიეკუთვნება ნოვოარტაულის სოფსაბჭოს. რაიონულ ცენტრ იანაულიდან განლაგებულია 12 კილომეტრში, სოფსაბჭოს ცენტრ ნოვი-არტაულიდან 12 კილომეტრში, ხოლო უახლოეს რკინიგზის სადგურ იანაულიდან 12 კილომეტრში. 2010 წლის მოსახლეობის აღწერის მიხედვით, სოფელში ცხოვრობდა 79 ადამიანი. მოსახლეობის უმრავლესობას ბაშკირები და თათრები შეადგენენ.
სქოლიო
კატეგორია:იანაულის რაიონის სოფლები
რუსეთის ფედერაციის კომუნისტური პარტია
რუსეთის ფედერაციის კომუნისტური პარტია (Коммунистическая партия Российской Федерации, КПРФ) — ოფიციალურად მემარცხენე-ცენტრისტული პარტია რუსეთში. საკუთარ თავს მიიჩნევენ სკკპ-ის მემკვიდრედ. პარტია მონაწილეობდა სახელმწიფო დუმის ყველა არჩევნებში და ყველა მოწვევის პარლამენტში ჰყავდა წარმომადგენლები. წარმომადგენლები ჰყავს ასევე რეგიონალურ პარლამენტებში.
პარტიის უმაღლესი ორგანოა პარტიის ყრილობა, პარტიის ცენტრალური კომიტეტი და მისი თავმჯდომარე. პარტიის ცენტრალური აღმასკომის თავმჯდომარეა გენადი ზიუგანოვი.
რესურსები ინტერნეტში
კატეგორია:რუსეთის პოლიტიკური პარტიები კატეგორია:კომუნისტური პარტიები კატეგორია:კომუნისტური პარტიები ქვეყნების მიხედვით‎ კატეგორია:მოქმედი კომუნისტური პარტიები
ასკანიები
მინი|მარჯვნივ|150პქ|[[ალბრეხტ დათვი|ალბრეხტ I დათვის ძეგლი შპანდაუს ციტადელთან ბერლინში]] ასკანიები (Askanier) — მთავრების საგვარეულო გერმანიაში. მათი სახელწოდება მომდინარეობს აშერსლებენში მათი სამფლობელოების ლათინიზებული ფორმიდან (Ascharia). XI საუკუნიდან ისინი ცხოვრობდნენ აღმოსავლეთ საქსონიაში. საგვარეულოს პირველი ცნობილი წარმომადგენელი იყო XI საუკუნის პირველ ნახევარში მცხოვრები გრაფი ადალბერტ ბალენშტედტელი. მისმა ვაჟმა, გრაფმა ეზიკო ფონ ბალენშტედტმა (გარდაიცვალა 1060 წლის შემდეგ), დედისგან, ლუჟიცის მარკის მარკგრაფის, უდო I-ის ქალიშვილ ჰიდასგან, მიიღო მნიშვნელოვანი სამფლობელოები მდინარე ელბასა და ზაალეს შორის. ეს სამფლობელოები საგვარეულოს მთავარი ძალაუფლება გახდა.
რესურსები ინტერნეტში
კატეგორია:ასკანიები კატეგორია:გერმანიის ისტორია კატეგორია:დინასტიები
ჩრდილო ამერიკელი ჰასიდი ებრაელები
ჩრდილო ამერიკელი ებრაელები
ჰასიდები არიან ზერელიგიური ებრაელები, რომლებიც დეტალურად და ზედმიწევნით იცავენ ორთოდოქსალურ (Orthodox) კანონთა მიმდინარეობას, მაგრამ გამოყოფლები არიან ორთოდოქსალური ებრაელების ძირითადი ნაწილისაგან. ჰასიდური მოძრაობა საფუძვლებს იღებს მეცხრამეტე საუკუნის პირველი ნახევრის აღმოსავლეთ ევროპაში, როგორც პოპულისტური ცვლილება იმდროინდელი რაბინული ხელმძღვანელობის ზოგადი მახასიათებლებისა და ქმედებების წინააღმდეგ. ზოგადად ჰასიდები დაყოფილები არიან სხვადასხვა სექტად და საზოგადოებად. ამის თვალსაჩინო მაგალითია: ლუბავიტჩერისა (The Lubavitcher) და სატმარების (Satmar) ჯგუფები, რომლებიც ნიუ-იორკის სამხრეთ ნაწილში - ბრუკლინში სახლობენ. გარდა ამერიკის კიდვ სხვა დასახლებებისა თუ უბნებისა ჰასიდური საზოგადოება ცხოვრობს კანადის ტერიტორიაზეც.
იდენტიფიკაცია და დასახლება
მინი|ჰასიდთა ოჯახი ქუჩაში – ბრუკლინი ჰასიდები ცხოვრობენ თავიანთი ძველი რწმენებით, შეხედულებებითა და ტრადიციებით, რომლებიც აუცილებლად ითვალისწინებს ორთოდოქსალურ კანონთა მიმდინარეობას. უნდა ითქვას ისიც, რომ ჰასიდები ვიზუალური მახასიათებლებითაც გამოიჩევიან. მამაკაცებს აქვთ გრძელი წვერი და ყურებთან ხვეული თმა, ატარებენ შავ კოსტუმს და ვრცელ პალტოებს. რაც შეეხება ქალებს ისინი ძირითადად ატარებენ გრძელ შავ კაბებს და თავზე აქვთ თავისებური თავსაფრები. მათი ცხოვრების წესი აუცილებლად უნდა იყოს უმანკო და ძირითად შემთხვევებში ისინი მხოლოდ თავიანთ გარემოცვასთან უნდა ურთიერთობდნენ. აღსანიშნავია ის ფაქტიც, რომ უმრავლესობას არ აქვს ტელევიზორი, რადიო და სხვა ასეთი სახის ტექნიკა, არც თეატრისა და კინოს ხშირი სტუმრები არიან. ისინი ჩაცმულობით და ლოცვის სტილით ბაძავენ მეთვრამეტე საუკუნეში მცხოვრებ თავიანთ წინაპრებს. ასევე ჰყავთ საკმაოდ განათლებული რელიგიური ლიდერები. მიუხედავად იმისა, რომ ჰასიდები არ აღიარებენ და ცნობენ უამრავ „დადგენილებას“, აგრეთვე დიდად არ არინ დაინტერესებულნი თანამედროვე ცხოვრებით და უკენასკნელ დეკადებში განვითარებული მოვლენებით, ისინი მაინც კარგად არიან ადაპტირებულები თანამედროვე მსოფილოსთან, ერთგულები არიან თავიანთი მიმდინარეობის მიმართ და ასე გრძელდება ეს ყველაფერი თაობიდან თაობაში. ჰასიდ ებრაელთა რიცხვი ჩრდილოეთ ამერიკის ტერიტორიებზე დაახლოებით90 000-იდან 100 000-მდეა. ყველაზე მეტი ჰასიდი ამერიკის მეგაპოლის ნიუ-იორკსსა და კანადის დედაქალაქ მონრეალში ცხოვრობს. გარდა ამ ორი ქალაქისა ჩრდილო ამერიკის დანარჩენი მასშტაბით მათი რიცხვი ამ ტერიტორიაზე ძალზედ მცირეა.
ისტორია და კულტურული ურთიერთობები
ჰასიდური მიმდინარეობა წარმოიშვა მეთვრამეტე საუკუნეში რუმინეთ-პოლონეთის საზღვარზე - გალიციაში და ასევე მეორე კერა იყო ვოლნიის რეგიონი უკრაინაში. ეს მიმდინარეობა დაარსდა რაბინ ბენ ელაეზერის (1700 – 1760), მოგვიანებით წოდებულ ბაალ შემ ტოვის მიერ. მიმდევართა რიცხვი თავიდანვე სწრაფად იზრდებოდა და იმ პერიოდიდან მოყოლებული დღემდე ჰასიდური დაწესებულებები და ორგანიზაციები ყოველთვის ავტონომიური და ებრაელ ხალხთან დაკავშირებული იყო.
დასახლებები
მეორე მსოფლიო ომის შემდეგ ჰასიდი ებრაელების ძირითადი სამყოფელი იერუსალიმი და როგორც უკვე ზემოთ ითქვა ნიუ-იორკის ბრუკლინი იყო. ასევე მათი საკმაოდ დიდი რაოდენობა უკვეცხოვრობდა მონრეალში. ჰასიდების დასახლებები 1940-იან და 1950-იანი წლების ამერიკაში იმით გამოირჩეოდა, რომ ისინი მანამდე თითქმის არც კი იყვნენ ჩასულები ამერიკის ტერიტორიაზე. 1990 წილისთვის ბრუკლინის სამი დიდი რაიონი: უილიამსბურგი, ქროუნ ჰეითსსი და ბოროს პარკი უკვე მჭიდროდ იყო დასახლებული ჰასიდი ებრაელებით.